Diari Oficial de la Generalitat Valenciana


Sumari del DOGV 2981, del 29-04-1997 (1997/7207)

RESOLUCIÓ de 23 d'abril de 1997, de la Conselleria d'Ocupació, Indústria i Comerç, la qual determina els crèdits que han de finançar els programes de formació professional ocupacional i la quantitat màxima.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2981

Data del DOGV
:   29-04-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/7207


Data del document
:   23-04-1997

Organisme emissor
:   Conselleria d'Ocupació, Indústria i Comerç

Tipus de document
:   Resolució

Anàlisi jurídica

RESOLUCIÓ de 23 d'abril de 1997, de la Conselleria d'Ocupació, Indústria i Comerç, la qual determina els crèdits que han de finançar els programes de formació professional ocupacional i la quantitat màxima.   
En el Diari Oficial de la Generalitat Valenciana el dia 6 de novembre de 1996, va ser publicada l'Ordre de 4 de novembre de 1996, de la Conselleria de Treball i Afers Socials, la qual determina els programes de formació professional ocupacional i regulava el procediment general per a la concessió d'ajudes durant l'exercici 1997.  
Després de la publicació de la Llei de Pressupostos de la Generalitat Valenciana per a l'exercici 1997 (DOGV de 31.12.96), i segons el que estableix l'article 47 de la Llei d'Hisenda Pública de la Generalitat Valenciana es publiquen el crèdits que han de finançar els esmentats programes de formació professional ocupacional, la quantia màxima de les ajudes que es poden concedir per cada via de programació i programa, i també la línia pressupostària a càrrec de la qual es realitzarà.  
Per tot això, fent ús de les facultats que em confereix la Llei 5/1983, de 30 de desembre de Govern Valencià, resolc:  
Article únic  
La assignació pressupostària per als programes definits en l'Ordre de 4 de novembre de 1996, de la Conselleria de Treball i Afers Socials, en funció de les vies de programació que contempla l'article 7 de l'esmentada ordre serà:  
1. A través del centres homologats, s'assigna una quantia màxima de 9.008.282.246 pessetes, finançada per la Conselleria d'Ocupació, Indústria i Comerç i distribuïda per programes de la manera següent:  
1) Programa d'inserció al treball: 2.802.127.740 pessetes, la distribució provincial de les quals s'especifica tot seguit:  
- Alacant: 629.422.682 pessetes  
- Castelló: 752.737.738 pessetes  
- València: 261.656.000 pessetes  
2) Programa de formació a distància: 399.952.256 de pessetes, la distribució provincial de les quals s'especifica tot seguit:  
- Alacant 63.259.771 de pessetes  
- Castelló 07.162.937 de pessetes  
- València 294.567.920 de pessetes  
3) Programa de formació de formadors: 31.714.518 de pessetes, la distribució provincial de les quals s'especifica tot seguit:  
- Alacant 9.000.000 de pessetes  
- Castelló 3.000.000 de pessetes  
- València 83.320.171 de pessetes  
2. A través d'entitats amb què s'establisquen convenis de col·laboració, s'assigna una quantia màxima de 280.175.297 de pessetes, que serà finançada per la Conselleria d'Ocupació, Indústria i Comerç .  
3. A través d'empreses que assumisquen un compromís de contractació d'almenys un 33% de l'alumnat format, s'assigna una quantia màxima de 191.223.493 de pessetes, finançades per la Conselleria d'Ocupació, Indústria i Comerç i distribuïda per programes de manera següent:  
1) Programa d'inserció al treball: 153.626.289 de pessetes la distribució provincial de les qual s'especifica tot seguit:  
- Alacant 626.933.447 de pessetes  
- Castelló 05.877.340 de pessetes  
- València 707.666.836 de pessetes  
2) Programes de formació pràctica en empreses: 30.575.466 de pessetes.  
4. A través d'entitats que aporten els recursos per al desplegament de la programació dels centres de formació i inserció professional, s'assigna una quantia màxima de 267.273.333 de pessetes, finançada per la Conselleria d'Ocupació, Indústria i Comerç. (La llista d'especialitats per a aquesta via de programació figura en l'annex de l'Ordre de 4 de novembre de 1996, de la Conselleria de Treball i Afers Socials.)  
5. Es destinarà una quantia màxima de 492.003.999 de pessetes per atendre les sol·licituds de beques i d'ajudes a l'alumnat.  
6. La totalitat de les ajudes especificades en els apartats abans esmentats es financen a càrrec de la línia 401 del programa 322.20 de la Llei de Pressupostos de la Generalitat Valenciana de 1997.  
7. La quantia màxima assignada en aquesta resolució als programes de la via de programació definida en els apartats 1 i 3.1 d'aquest article serà distribuït percentualment per províncies tenint en compte les dades geogràfiques, socioeconòmiques i laborals que té aquesta Conselleria.  
8. Per a la distribució percentual per províncies de les quanties màximes assignades en aquesta resolució als programes de la via de programació definida en l'apartat 2 d'aquest article s'atendrà allò establit en cada conveni.  
9. El règim de pagaments i de justificant de les ajudes es farà en els termes establits en l'Ordre de 4 de novembre de 1996 (DOGV de 06.11.96) i en les resolucions que aproven la concessió de les ajudes.  
València, 23 d'abril de 1997.- El conseller d'Ocupació, Indústria i Comerç: Diego Such Pérez.